text: Føroyaleikir 2022 vóru í kvøld settir í Gundadali. Næstu dagarnar fara 2000 ítróttarfólk at kappast.
text: #000001
text: Klokkan 18 í kvøld vórðu Føroyaleikir 2022 settir á ovara vølli í Gundadali. Heðin Mortensen, borgarstjóri, segði í hesum sambandi, at tað var ikki sørt, at tankarnir leitaðu aftur til 1989, tá ið Føroyar vóru vertir fyri Oyggjaleikunum.
text: #000002
text: - Tað var fyrstu ferð, at vit hildu Oyggjaleikir í Føroyum, men Føroyaleikirnir í fjør prógvaðu í øllum førum til fulnar, at vit í Føroyum eru klár, tá ið stór tøk skulu takast. Tí at byrja Føroyaleikir var ein sera væl hugsað og røtt avgerð, sum Ítróttasambandið skal hava rós fyri, segði Heðin Mortensen.
text: #000003
text: - Í fjør kappaðust 1.260 ítróttarfólk í 19 ymsum ítróttargreinum, men í ár kunnu vit fegnast um, at tað eru 2.000 ítróttarfólk, harav eini hundrað eru útlendingar.
text: #000004
text: - Tá ið hugskotið um hesa summarkappingina kom fram, vóru vit í Tórshavnar kommunu til dystin fús at hjálpa til og at stuðla – og tað sama vóru Klaksvíkar, Runavíkar og Vágs kommunur.
text: #000005
text: - Ætlanin er, at leikirnir skulu fevna um allar føroyskar ítróttagreinar, sum eru umboðaðar í ÍSF og her eru stórir vakstrarmøguleikar. Skipað verður fyri kappingum í fýra ymsum kommunum kring landið.
text: #000006
text: - Hesar næstu dagarnar fara tit at kappast í smærri og størri ítróttargreinum, bæði innandura og uttandura, og vit fara spent at fylgja við, hvussu hilnast. Sum altíð, tá ið kappast verður í ítrótti, hava vit í bakhøvdinum gamla slagorðið um “eina sunna sál í einum sunnum likami”.
text: #000007
text: - At seta sær mál og at røkka teimum, er altíð stuttligt, men tann sosiala samveran er eisini týdningarmikil. Óansæð um tit kappast sum einstaklingar ella lið, so ber einki til uttan felagsskapin, sum er berandi elementið í slíkum leikum sum hesum.
text: #000008
text: - Tit koma hesar næstu dagarnar at knýta nýggj vinarbond, heilsa upp á vinir og kenningar, stuttleika tykkum – bæði í kapping og uttan fyri kapping. Á Føroyaleikunum koma tit at fáa nøkur góð minni at goyma um góðar dagar saman við øðrum, ið vilja tað sama sum tit.
text: #000009
text: - Nú er setanarhátíðin á skránni, og eg veit, at tit eru spent og klár til at fara í gongd, tá ið kappingarnar byrja. Eg vil fegin ynskja tykkum øllum góða eydnu við tykkara kappingum, og at tit í besta ítróttaranda mugu njóta hvørja løtu á Føroyaleikunum 2022.
text: #000010
text: - Hetta er stórt og hetta er spennandi, og sum ítróttarfólk bakka tit ikki fyri avbjóðingum, tí tað eru tær, ið fáa tykkum at blíva við og at gera tykkara besta, sum altíð má vera aðalmálið. Við hesum orðum lýsi eg Føroyaleikirnar 2022 at vera settar, segði Heðin Mortensen, borgarstjóri, at enda.
text: #000011
text: U15-genturnar skúgvaðu alla mótstøðu av vegnum
text: #000014
text: U21-landsliðið so at siga óbroytt
text: #000015
text: 13 nýggir venjarar fingið prógv
text: #000016